open-index/open-wikipedia-markdown huggingface dataset:
پلوٹونیئم

**پلوٹونیئم** ایٹم بم اور جوہری ری ایکٹر میں بطور جوہری ایندھن استعمال ہوتا ہے۔ یہ جوہری ری ایکٹر میں یورینیئم238 پر تعدیلہ کی بمباری کر کے بنایا جاتا ہے۔

پلوٹونیئم قدرتی طور پر نہ ہونے کے برابر پایا جاتا ہے یعنی 100 ارب میں محض چند حصے۔ پلوٹونیئم239 جو قدرتی طور پر ملتا ہے وہ دراصل یورینیئم238 کی تابکاری کے نتیجے میں بنتا ہے۔
پلوٹونیئم کے سارے ہمجاوں (isotopes) میں پلوٹونیئم244 کی نصف حیات سب سے زیادہ ہے جو آٹھ کروڑ سال ہے۔

اب تک 550 ایسے جوہر بموں کا تجربہ کیا جا چکا ہے جن میں پلوٹونیئم استعمال کیا گیا تھا۔ اس طرح یہ ہوا اور پانی میں شامل ہو کر انسانی جسم میں پہنچ گیا ہے۔ پلوٹونیئم سے سرطان (کینسر) ہونے کا شدید خطرہ ہوتا ہے۔

## مزید دیکھیے
* یورینیئم
* کریٹیکل ماس
* خودانگیز انشقاق
* کروس سیکشن
* بریڈر ری ایکٹر
* ایٹمی ری ایکٹر
* ایٹم بم

زمرہ:امریکی ایجادات
زمرہ:عناصر
زمرہ:کیمیائی عناصر
زمرہ:مینہیٹن منصوبہ
ڈیوٹیریئم

**ڈیوٹیریم** یا **دومصر** (Deuterium) ایک فارغہ (gas) ہے جو ہائیڈروجن (Hydrogen) کا ہم جاء (isotope) ہوتی ہے۔ عام ہائیڈروجن کے جوہر کے مرکزے (nucleus) میں صرف ایک اولیہ (proton) ہوتا ہے اور کوئی تعدیلے (neutrons) نہیں ہوتا۔ اس کے برعکس دومصر کے جوہر کے مرکزے میں ایک اولیے کے ساتھ ایک تعدیلہ بھی ہوتا ہے۔
سمندر کے پانی میں دومصر کا تناسب تعداد کے لحاظ سے ہائیڈروجن (hydrogen) کے مقابلے میں 6420 گنا کم ہے۔ یعنی ہائیڈروجن کی مقدار %99.98 ہوتی ہے اور دومصر کی %0.0156۔ عام سادہ پانی میں اگر ہائیڈروجن کے دس لاکھ جوہر ہوں تو دومصر کے صرف 156 جوہر ہوں گے۔

دومصر کو عام طور پر D کی علامت سے ظاہر کیا جاتا ہے حالانکہ ہائیڈروجن کے ہم جاء کے طور پر  لکھنا زیادہ صحیح ہے۔ دومصر اور تیزابساز (oxygen) کے ملاپ سے جو پانی بنتا ہے اس بھاری پانی کہتے ہیں۔ بھاری پانی جوہری بجلی گھر اور نیوٹرینو ڈیٹیکٹر میں استعمال ہوتا ہے۔

## نام
### انگریزی (ڈیوٹیریئم)
* ڈیوٹیر - دوسرا (یونانی)
* یئم - عنصر
### اردو (دومصر)
* دوم = دوسرا (فارسی)
* صر = عن**صر**

## تاریخ
Harold Urey نامی علم دان نے 1931 میں اسپیکٹرو اسکوپی کے ذریعے دومصر دریافت کی۔ اس وقت تک تعدیلہ دریافت نہیں ہوا تھا اس لیے یہ دریافت دوسرے علم دانوں کے لیے معما بنی رہی۔ 1932 میں تعدیلے کے دریافت ہونے کے بعد کمیت کا یہ معما حل ہوا۔ 1934 میں Harold Urey کو کیمیا کا نوبل انعام ملا۔

بائیں|تصغیر|300px|20 فٹ اونچا دنیا کا پہلا ہائیڈروجن بم جس میں 100 کلوگرام مائع دومصر استعمال کی گئی تھی۔ بم کے ساتھ کچھ دوسری مشینیں بھی منسلک ہیں

## مزید دیکھیے
* ایٹمی ماڈل کا ارتقا
* سومصر (tritium)
* سنگصر (lithium)

زمرہ:تابکاری
زمرہ:عناصر
زمرہ:نویاتی طبیعیات
زمرہ:ہم‌جات
زمرہ:ویکی ڈیٹا سے مختلف مختصر وضاحت
زمرہ:1931ء میں سائنس
زمرہ:ریاستہائے متحدہ میں 1931ء
زمرہ:ہائیڈروجن
بیبلرز

بیبلرز، چڑیا سے ملتا جلتا ایک چھوٹا سا پرندہ ہے جو بھارت کے شمال مشرقی ریاست ارن آنچل پردیش میں پایا جاتا ہے۔ 

انڈیا میں پرندوں سے متعلق ادارے انڈین برڈز کے مطابق پرندوں کی اس نئی نسل کو ’بوگن لائیوسچلا‘ کا نام دیا گیا ہے۔ خیال ہے کا اس قسم کے صرف چودہ پرندے دنیا میں موجود ہیں۔ اس نئے پرندے کا زیادہ تر رنگ زیتون مائل گہرا سبز ہے، اس کے سر پر کالا رنگ ہے جبکہ جسم پر سرخ، کالے اور سفید حصے ہیں۔

جریدے آرنیتھولوجیکل جرنل کے مطابق اس ننھے پرندے کی پہلی مرتبہ نشان دہی ایک بھارتی ماہر فلکیات نے 1996ء ہندستانی ریاست ارن آنچل پردیش میں کی تھی۔

تاہم اس پرندے سے ماہر فلکیات رمانہ اتھریہ کی دوسری ملاقات اس سال مئی میں ہوئی۔ اس مرتبہ یہ پرندہ ریاست کی ’ایگل نیسٹ وائلڈ لائگ سینکچوئری‘ میں ہوئی اور ساتھ ہی ایل نئی نسل کے پرندے کی دریافت کی تصدیق کردی گئی۔

ماہرین کا کہنا ہے کہ اس پرندے کی قریب ترین مشابہت مرکزی چین کے پہاڑوں میں پایے جانے والے ایک پرندے سے ہے۔ پرندوں کی اس نسل کو سائنسی اصطلاح میں ’بیبلرز‘ کہا جاتا ہے۔

زمرہ:پرندہ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:پرندے
زمرہ:عصفورنما پرندے
فلزلاجورد قنبلہ

: فلزلاجورد Cobalt کو کہا جاتا ہے۔ یہی نام سرطان کے معالجہ میں بھی مستعمل ہے جس کے لیے دیکھیے اشعاعی معالجہ
کوبالب بم یا  فلزلاجوردی قنبلہ ، اصل میں نمکین قنبلہ salted bomb کی ایک قسم ہے جو خود مرکزی اسلحہ کی ایک ذیلی قسم میں شامل ہے۔ اس کا خیال سب سے پہلے لیوزیلرڈ (Leo Szilard) نے پیش کیا، اس میں قنبلہ کا بیرونی غلاف فلزلاجورد یا کوبالٹ سے بنایا جاتا ہے نہ کہ ثانوی قابل انفجار مادے مثلا یورینیئم 235 سے۔ یعنی اس کو انشقاق-ائتلاف-انشقاق اسلحہ کے طور پر ڈیزائن کیا جاتا ہے اور ثانوی درجہ کے ائتلافی ایندھن کے گرد انشقاقی غلاف کی بجائے کوبالٹ استعمال کیا جاتا ہے جو ثانوی ائتلافی درجہ سے نکلنے والے تعدیلوں یا نیوٹرونوں کی بارش سے تطافر (transmuted) ہوکر کوبالٹ-60 میں تبدیل ہو جاتا ہے۔ کوبالٹ-60، طاقتور گاما شعاعیں خارج کرتا ہے۔

زمرہ:جوہری اسلحات
دار الحرب

سرزمین جنگ۔ اہلاسلام مذہباً دنیا کو دو حصوں میں تقسیم کرتے ہیں۔ ایک دار الحرب اور دوسرادار الاسلام۔ دارالحرب وه ملک ہے جہاں مسلمانوں کی حکومت تو نہیں لیکن محل وقوع اور آبادی کے لحاظ سے ایسی ہے کہ اگر جنگ کی جائے تو دار الاسلام بن سکتی ہے۔ اس لیے اسلامی سلطنت کا فرض ہے کہ وہ اس ملک میں جنگ کرکے اسے دارالاسلام بنموجودہ دور میں چونکہ ایسا کرنا ممکن نہیں اس لییے اب دارالحرب ایسی سلطنت کو کہتے ہیں جہاں اسلامی قانون پر عمل نہ ہو سکے۔ یا جہاں مسلمانوں کے لیے امن سے رہنا ممکن نہ ہو۔ بعض علما کا خیال ہے کہ اگر کسی ملک میں ایک اسلامی حکم بھی نافذ ہے تو وہ دارالحرب نہیں ہے۔ جب کوئی اسلامی ملک دارالحرب بن جائے تو تمام اہل اسلام کا فرض ہے کہ وہاں سے ہجرت کر جائیں حتی کہ اگر کوئی عورت شوہر کے ساتھ جانے سے انکار کر دے تو اس کو طلاق ہو جاتی ہے۔ لیکن قرآن یا حدیث میں اس کا کہیں ذکر نہیں ہے۔

زمرہ:اسلام اور دیگر مذاہب
زمرہ:ثقافتی حلقہ اثر
زمرہ:جغرافیہ مذہب
زمرہ:مذہبی اصطلاحات
دار الاسلام

دارالاسلام کی تعریف : دارالاسلام سے مراد ایسا ملک ہے جہاں مسلمانوں کی حکومت ہو۔
فقہی اصطلاح میں دارالاسلام بننے کے لیے اتنی بات ہی کافی ہے جہاں مسلمانوں کی حکومت ہو اور وہاں اسلامی شعائر اور احکام اسلامیہ کا غلبہ ہو ۔اسلام کا گھر۔ وہ ملک یا حکومت جس میں اسلامی قوانین رائج ہوں۔ یہ ضروری نہیں کہ وہاں کا رہنے والا آدمی مسلمان ہو۔ غیر مسلم بھی شہری ہو سکتے ہیں۔ ان کی حفاظت مسلمانوں کے ذمے ہوتی ہے اس لیے انھیں ذمی کہتے ہیں۔ انھیں اپنے مذہبی فرائض کے بجا لانے میں ہر قسم کی آزادی ہوتی ہے۔ لیکن وہ مسلمانوں کے مطیع ہوتے ہیں۔

## مزید دیکھیے
* دار الحرب
* دار الصلح

زمرہ:اسلام اور دیگر مذاہب
زمرہ:اسلام اور سیاست
زمرہ:تبدیلی مذہب
زمرہ:جغرافیہ مذہب
زمرہ:مذہبی اصطلاحات
دار الصلح

صلح کا گھر۔ اس کو دار العہد بھی کہتے ہیں۔ دار الحرب اور دار الاسلام کے علاوہ علما نے مملکت کی ایک تیسری قسم دارالصلح بھی رکھی ہے۔ اس سے مراد وہ علاقہ جسے کسی معاہدے یا صلح سے حاصل کیا گیا ہو۔ اس کی ابتدائی مثال نجران اور تومیہ کے علاقے ہیں جہاں مسیحی آباد تھے اور ان سے معاہدے کی بنا پر جزیہ یا خراج لیا جاتا تھا۔ بعد میں طے کیا گیا جو علاقے صلح کے بعد لیے جائیں وہاں کی زمین یا تو مسلمانوں کی وقف زمین ہوجاتی ہے یا اصلی باشندوں کے پاس رہتی ہے۔ جو ذمی ہو جاتے ہیں اور جزیہ یا خراج دینا منظور کر لیتے ہیں۔ اگر وہ مسلمان ہو جائیں تو خراج لینا بند کر دیا جاتا ہے اور زمین مستقل طور پر ان کی ہو جاتی ہے۔ امام ابو حنیفہ اس کو بھی دار الاسلام کہتے ہیں۔ یہ لوگ معاہدہ توڑ دیں تو پھر یہ علاقہ دار الحرب بن جاتا ہے۔

زمرہ:مذہبی اصطلاحات
دارالسلام

دار السلام  کا مطلب’’ امن کی جگہ یا امن و سلامتی کا گھر“ ہے۔ تنزانیہ کے مشرقی حصے میں واقعہ دار السلام ملک کا سب سے بڑا شہر ہے۔ 1974ء تک تنزانیہ کا دار الحکومت رہا۔ 2002ء کے اعداد و شمار کے مطابق شہر کی آبادی 2,497,940 ہے۔

## تاریخ
دار السلام 1860ء میں قائم کیا گیا۔ اس کا قیام زنجبار کے سلطان کے لیے موسمِ گرما کی ایک رہائشگاہ کے طور پر عمل میں آیا۔ 1885ء کے بعد جرمنوں نے اس شہر کو فروغ دیا اور 1891ء میں دار السلام جرمن مشرقی افریقہ کا دار الحکومت بن گیا۔ 1916ء میں دار السلام برطانوی حکومت کے زیر تحت تھا۔ دار السلام 1940ء کے بعد ایک جدید شہر کے طور پر پروان چڑھا۔ 1961ء میں Tanganyika کا دار الحکومت اور حکومتی اقدامات کا مرکز بن گیا۔ 1964ء میں TanganyikaاورZanzibarکا ملا کر تنزانیہ بنادیاگیا۔ 1980ء میں کچھ حکومتی دفاتر ڈوڈو ما میں منتقل ہوئے جسے تنزایہ کا نیا دار الحکومت بنادیا گیا۔

## تعلیم
یہاں بہت سے اہم تعلیمی ا دارے ہیں جن میں1961ء میں قائم ہونے والی یونیورسٹی آف دار السلام، 1965ء میں قائم ہونے والے کالج آف بزنس کے علاوہ ایم یو ایچ اے ایس یونیورسٹی، اوپن یونیورسٹی آف تنزانیہ اور انٹرنیشنل میڈیکل اینڈ ٹیکنالوجی یونیورسٹی اہم تعلیمی ادارے ہیں۔ یہاں نیشنل آرچیو اور نیشنل سنٹرل لائبریری، نیشنل میوزیم آف تنزانیہ قابل ذکر اور قابل دید ہیں۔ یہ سب مشرقی افریقہ کی تاریخ، اس کے آثارِ قدیمہ اور علم الاقوام کے اہم مراکز سمجھے جاتے ہیں۔

## معیشت
دار السلام تنزانیہ کی سب سے بڑی بندرگاہ اور اہم تجارتی و صنعتی مرکز ہے۔ یہاں کی اہم پیدوار میں اشیائے خوردنی، کپڑا، جرابیں، خالص پیٹرولیم اور دھاتی اشیاء شامل ہیں۔ دار السلام کی درآمدت میں کافی، روئی، تانبا اور رسے بنانے والے گھاس شامل ہیں۔


زمرہ:بحر ہند کی بندرگاہیں
زمرہ:بندرگاہ شہر
زمرہ:تنزانیہ کے آباد ساحلی مقامات
زمرہ:تنزانیہ کے بندرگاہ شہر
زمرہ:تنزانیہ کے شہر
زمرہ:تنزانیہ کے علاقہ جات
زمرہ:جرمن مشرقی افریقہ
زمرہ:دار الحکومت
زمرہ:دارالسلام علاقہ
زمرہ:سابقہ قومی دار الحکومت
زمرہ:کامنز زمرہ جس کا ربط ویکی ڈیٹا پر ہے
زمرہ:ملین آبادی کے شہر
زمرہ:ویکی ڈیٹا سے مختلف مختصر وضاحت
زمرہ:یونیورسٹی شہر
زمرہ:1860ء کی دہائی میں آباد ہونے والے مقامات
دارالندوہ

**دار الندوہ** (پارلیمنٹ ہاؤس) مکہ معظمہ میں خانہ کعبہ کے سامنے ایک عمارت جسے نبی کریم صلی اللہ علیہ وسلم کے جد اعلی قصی بن کلاب نے تعمیر کیا تھا۔ دارالندوہ کی عمارت قصی ابن کلاب نے حرم کے ساتھ تعمیر کی تھی۔ آج جہاں باب الزیادات ہے کہا جاتا ہے اسی جگہ پر وہ عمارت تھی۔ جب بھی قریش کو کوئی اہم فیصلہ کرنا ہوتا تھا تو وہ اسی عمارت میں مشاورت کے لیے جمع ہوتے تھےقریش اہم امور پر غوروخوض کرنے کو یہاں اکھٹے ہوتے تھے گویا یہ ان کا دارالشوری یا اسمبلی ہال تھا۔ شادی بیاہ وغیرہ کی تقاریب بھی یہیں انجام پزیر ہوتی تھیں۔ قریش مکہ کے سرداروں نے نبی کریم کے قتل کا مشورہ یہیں جمع ہو کر کیا تھا۔
## حوالہ جات

زمرہ:مکہ کی عمارات و ساخات
زمرہ:قریش
دارجلنگ

**دارجلنگ** بھارت کی ریاست مغربی بنگال کاایک صحت افزا مقام جو فوجی چھاونی بھی ہے۔ یہ دارجلنگ ضلع کا صدر مقام ہے۔ یہ ہمالیہ کے سوالک کہسار میں سطح سمندر سے 2134 میٹر (6982 فٹ) بلندی پر واقع ہے۔ لفظ دارجلنگ تبتی زبان کے دو الفاظ *ڈورجے* یعنی رعد اور *لنگ* یعنی مقام سے مشتق ہے۔ یہ *دارجیلنگ چائے*، *ہمالیہ پٹری نقل و حمل* اور یونیسکو کا ثقافتی ورثہ وغیرہ کی وجہ سے بہت مشہور ہے۔ دارجلنگ کو دوسرے مقامات سے مربوط کرنے والا *دارجلنگ پہاڑی ریلوے* کو یونیسکو نے 1999ء میں عالمی ثقافتی ورثہ میں شامل کیا۔
یہ بھارت کے دخانی انجنوں سے کارفرما ریلوے میں سے ایک ہے

دائیں|تصغیر|200px|دارجلنگ کا ہمالیہ ریلوے 1921ء میں

## تاریخ
19 ویں صدی کے اوائل تک لیپچا نسلی گروہ کے لوگ یہاں آباد تھے۔ نیپال اور سکم کی سلطنتوں نے اس علاقے کی حکمرانی کی ہے۔ 1828ء میں سکم جانے والے برٹش ایسٹ انڈیا کمپنی کے چند عہدے دار یہاں مقیم رہے۔ انھیں یہ جگہ پسند آئی۔ اس کے بعد اس جگہ کو برطانوی فوج کی تفریحی آرام گاہ مقرر کی۔
1841ء میں انگریزوں نے آزمائشی طور پر چائے کے باغات لگائے۔ اس کامیاب تجربے کے بعد 19 ویں صدی کے نصفِ آخر میں دارجلنگ شہر کے ارد گرد بڑے پیمانے پر چائے کے باغات لگائے۔ سلطنتِ سکم اور کمپنی کے درمیاں چشمک اٹھنے پر اس علاقے کو 1849ء میں برطانوی ہند میں شامل کیا۔

## جغرافیہ
سطح سمندر سے 7167 فٹ کی بلندی پر واقع ہے۔

## پیداوار
چائے کی پیداوار کے لیے مشہور ہے۔

## ثقافت
دارجلنگ میں نپالی زبان بولی جاتی ہے۔ یہاں کے لوگ نیپال کے باشندوں سے ملتے جلتے ہیں اور ان کی ثقافت بھی ان سے متاثر ہے۔ ان کو گورکھا بھی کہتے ہیں۔
## آب و ہوا

تصغیر|بارش کے دوران دارجلنگ کی ایک گلی

## حوالہ جات

زمرہ:بھارت کے پہاڑی مستقر
زمرہ:دارجلنگ ضلع کے شہر اور قصبات
زمرہ:مغربی بنگال
زمرہ:مغربی بنگال کے شہر اور قصبات
زمرہ:صفحات مع گراف
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:خودکار پیمانے کے ساتھ متعدد تصاویر استعمال کرنے والے صفحات
زمرہ:مغربی بنگال کے شہر
زمرہ:دارجلنگ
زمرہ:1835ء کی تاسیسات
زمرہ:ہندوستان میں انیسویں صدی کی تاسیسات
دار الامرا

تصغیر| ملکہ این دار الامرا سے خطاب کرتے ہوئے

**دار الامرا** ، جسے ہاؤس آف پیئرز بھی کہا جاتا ہے، برطانیہ کی پارلیمنٹ کا ایوان بالا ہے۔ رکنیت تقرری، موروثی یا سرکاری تقریب سے ہوتی ہے۔ دار العوام کی طرح، یہ لندن، انگلستان کے پیلس آف ویسٹ منسٹر میں ملتا ہے۔ دار الامرا ان بلوں کی جانچ پڑتال کرتا ہے جنھیں دارالعوام نے منظور کیا ہے۔ یہ دار العوام سے باقاعدگی سے بلوں کا جائزہ لیتا اور ان میں ترمیم کرتا ہے۔ اگرچہ یہ کچھ محدود حالات کے علاوہ بلوں کو قانون میں تبدیل ہونے سے روکنے سے قاصر ہے، یہ بلوں میں تاخیر کر سکتا ہے اور دار العوام کو اپنے فیصلوں پر نظر ثانی کرنے پر مجبور کر سکتا ہے۔ اس صلاحیت میں، دار الامرا زیادہ طاقتور دار العوام پر ایک چیک کے طور پر کام کرتا ہے جو انتخابی عمل سے آزاد ہے۔ جبکہ دار الامرا کے اراکین حکومتی وزراء کے طور پر بھی کردار ادا کر سکتے ہیں، اعلیٰ عہدے دار جیسے کہ کابینہ کے وزراء عام طور پر دار العوام سے لیے جاتے ہیں۔ دار الامرا وزیر اعظم یا حکومت کی مدت کو کنٹرول نہیں کرتا ہے۔ صرف ایوان زیریں ہی وزیر اعظم کو استعفا دینے یا انتخابات کرانے پر مجبور کر سکتا ہے۔ جبکہ دار العوام کے اراکین کی ایک متعین تعداد ہے، لیکن دار الامرا میں اراکین کی تعداد متعین نہیں ہے۔ اس وقت اس کے 786 نشستیں ہیں۔ دار الامرا دنیا میں کسی بھی دو ایوانوں والی پارلیمنٹ کا واحد ایوان بالا ہے جو اپنے ایوان زیریں سے بڑا ہے اور چینی نیشنل پیپلز کانگریس کے بعد دنیا کا دوسرا سب سے بڑا قانون ساز ایوان ہے۔ پارلیمنٹ کے ریاستی افتتاح کے دوران دار الامرا میں بادشاہ کی تقریر کی جاتی ہے۔ ایوان بالا کے طور پر اپنے کردار کے علاوہ، 2009 میں سپریم کورٹ کے قیام تک، دار الامرا، قانونی امرا کے ذریعے، برطانیہ کے عدالتی نظام میں اپیل کی حتمی عدالت کے طور پر کام کرتا تھا۔ دار الامرا میں چرچ آف انگلینڈ کا بھی کردار ہے، اس میں چرچ کے اقدامات کو روحانی امرا کے ذریعہ ایوان کے اندر پیش کیا جانا چاہیے۔

زمرہ:تاریخ مملکت متحدہ
زمرہ:سیاسی اصطلاحات
زمرہ:قومی ایوان بالا
زمرہ:مملکت متحدہ
زمرہ:مملکت متحدہ کی سیاست
زمرہ:مملکت متحدہ میں قانون
زمرہ:ویکی ڈیٹا سے مختلف مختصر وضاحت
دارچینی

ایک درخت اور اس کا چھلکا۔ اگرچہ اس کے نام کو چین سے مناسبت ہے لیکن دراصل یہ چین میں نہیں ہوتا۔ بلکہ جزائر شرق الہند میں پایا جاتا ہے۔ اس درخت کا چھلکا گرم مصالحہ کا جزو ہے۔ پتے بھی بطور مصالحہ استعمال ہوتے ہیں۔ اس کے علاوہ دیسی اور انگریزی ادویات میں بھی استعمال ہوتا ہے۔ زمانہ قدیم میں عربوں کے ذریعے یہ مصالحہ تمام دنیا میں پہنچتا تھا۔

قدیم یونانی لوگوں نے دارچینی کی قیمت کو بڑھانے ایک افسانہ سازی کی اور لوگوں کو بتلاتے تھے کہ دار چینی، ایک cinnamologus نامی پرندہ کے گھونسلے سے حاصل ہوتی، جو اس کسی انجان دور دراز علاقوں سے لاکر اپنا گھونسلا بناتا ہے اور تاجر اس کو اکٹھا کر لاتے ہیں۔ اور یہ پرندہ جزائر عرب میں رہتا ہے۔ ارسطو نے اس پرندہ کا نام اپنی کتاب میں kinnamômon orneon لکھا ہے۔جب سے دار چینی کو مصالحہ کے طور جانا جاتا ہے، اسی دور سے اس کو دوائی کا درجہ بھی حاصل ہے۔ اور اکثر قرابادین میں بیش قیمت نسخہ جات مثلا جوارش زرعونی، جوارش جالینوس، لبوب کبیر میں شامل ہے۔اب بھی پوری دنیا اس کے ادویاتی فوائد کو مانتی ہے۔ ذیابیطس، خون میں بڑھی ہوئی کولسٹرول کی مقدار کوکم کرتی ہے۔ اور اس پر مسلسل مطبی تجربات ہو رہے ہیں۔اسہال میں اس کی دوائی تاثیر بے مثال ہے۔

زمرہ:ادویاتی نباتات
زمرہ:مصالحہ جات
زمرہ:طبی پودے
زمرہ:ہندوستانی مصالحہ جات
زمرہ:ویکی ڈیٹا سے مختلف مختصر وضاحت
زمرہ:سری لنکی مصالحہ جات
دانتے الیگیری

**دانتے الیگیری** (اطالوی:Durante degli Alighieri) جوصرف دانتے کے نام سے معروف ہے۔، اٹلی، فلورنس کے ایک غریب گھرانے میں 1265ء میں پیدا ہوا۔1292ء میں شادی کی۔ دو لڑکے اور لڑکیاں پیدا ہوئیں۔ شہری سیاست میں حصہ لیتا تھا۔ 1302ء میں جلاوطن کر دیا گیا اور بقیہ عمر خانہ بدوشی میں گزاری۔ اس کی شہرہ آفاق تمثیلی نظم طریبہ خداوندی ’’ ڈیوائن کامیڈی‘‘ میں شاعر کی روح دوزخ اعراف اور جنت کا سفر کرتی ہے۔ اس کا رہنما اطالوی شاعر ورجل تھا۔ جنت میں اس کی ہم سفر اس کی محبوبہ بیٹرس تھی جو نو برس کی عمر سے اس کے خیالوں میں بسی ہوئی تھی۔ نئی زندگی میں جو اس کی خوب صورت عشقیہ نظموں کا مجموعہ ہے۔ اس نے اپنی داستان محبت بیان کی ہے۔ دانتے کاانتقال1321ء ہوا۔

## بیرونی روابط

* The World of Dante multimedia, texts, maps, gallery, searchable database, music, teacher resources, timeline
* The Princeton Dante Project texts and multimedia
* The Dartmouth Dante Project searchable database of commentary
* Società Dantesca Italiana (bilingual site) manuscripts of works, images and text transcripts
* "Digital Dante" – Divine Comedy with commentary, other works, scholars on Dante
* Yale Course on Dante
* Works Italian and Latin texts, concordances and frequency lists

## مزید دیکھیے
* ڈیوائن کامیڈی

زمرہ:1265ء کی پیدائشیں
زمرہ:1321ء کی وفیات
زمرہ:اسلام کے نقاد
زمرہ:اطالوی جلاوطن
زمرہ:اطالوی رومن کیتھولک شخصیات
زمرہ:اطالوی زبان کے شعرا
زمرہ:اطالوی سیاست دان
زمرہ:اطالوی سیاسی نظریہ ساز
زمرہ:اطالوی شخصیات
زمرہ:اطالوی شعرا
زمرہ:اطالوی مرد شعرا
زمرہ:چودہویں صدی کے اطالوی مصنفین
زمرہ:چودہویں صدی کے لاطینی زبان کے مصنفین
زمرہ:دانتے
زمرہ:رزمیہ شاعر
زمرہ:رومن کیتھولک مصنفین
زمرہ:فلورنس کی شخصیات
زمرہ:قرون وسطی کے شعرا
زمرہ:قرون وسطی کے مصنفین
زمرہ:قرون وسطی متاخرہ
زمرہ:قرون وسطی میں اطالیہ
زمرہ:کیتھولک شعراء
زمرہ:مسیحی مصنفین
زمرہ:ویکیپیڈیا مضامین مع GND شناخت کنندگان
زمرہ:سانیٹی
زمرہ:ویکی ڈیٹا سے مختلف مختصر وضاحت
زمرہ:تیرہویں صدی کے اطالوی مصنفین
دانیال (ضد ابہام)

* درہ دانیال ایک جگہ کا نام
* دانی ایل پیغمبر اسلامِ و یہودیت و مسیحیت
* دانیال علیہ السلام بنی اسرائیل کے ایک نبی کا نام ہے۔ کتاب مقدس کے زیادہ تر نسخوں میں اس کو دانیال کی جگہ دانی ایل لکھا گیا ہے۔
* کتاب دانی ایل(یا دانیال): کتاب مقدس کی ایک کتاب کا نام ہے جو بنی اسرائیل کے نبی دانی ایل سے منسوب ہے۔

## مزید دیکھیے
* دانیال علیہ السلام
* دانی ایل (نبی)
* کتاب دانی ایل
* درہ دانیال

زمرہ:نام مقامات ضد ابہام صفحات
زمرہ:ویکی ڈیٹا سے مختلف مختصر وضاحت
زمرہ:خدا کے نام سے منسوب نام
در دانیال

تصغیر|خلا سے در دانیال کا منظر
تصغیر|در دانیال - زرد رنگ میں
[تصغیر|در دانیال کا '''[پیری رئیس** کا نقشہ]]

**در دانیال'''  آبنائے باسفورس کا جنوبی حصہ ہے جو بحیرہ ایجیئن کو بحیرہ مرمرہ سے ملاتا ہے۔ یہ آبنائے تقریباً 40 میل لمبی اور ایک میل سے چار میل تک چوڑی ہے اور یورپ کو ایشیا سے جدا کرتی ہے۔ تاریخ میں اس نے ایک اہم کردار ادا کیا ہے۔ اس سے متعلق سب سے پہلا تاریخی واقعہ وہ ہے جب اردشیر نے اس پر پل باندھا تھا۔ انگریز شاعربائرن نے اسے تیر کر پار کیا تاکہ یہ ثابت ہو جائے کہ لینڈر کا کارنامہ کوئی خاص اہمیت نہیں رکھتا تھا۔ یہ آبنائے ترکی کے قبضے میں چودھویں صدی میں آئی جب سلطنت عثمانیہ نے اس پر قبضہ کیا۔ روس کو چونکہ بحیرہ روم میں داخل ہونے کے لیے اس سے گذرنا پڑتا ہے، لہذا روس کی ہر حکومت اس پر قبضے کی خواہش مند رہی۔ 1833ء میں جب زار روس نے مصر کے باغی محمد علی پاشا کے خلاف عثمانی سلطان کی مدد کی تو موخر الذکر نے روس کو در دانیال میں خاص مراعات دیں اور روسی جہازوں کو یہ حق دیا کہ وہ جب چاہیں آئیں مگر یورپی طاقتوں کو یہ ناگوار گزارا۔ بالخصوص اس لیے کہ بصورت جنگ انھیں اس آبنائے میں جہاز داخل کرنے کی اجازت نہ تھی۔ چنانچہ انھوں نے 1840ء میں لندن کنونشن کے ذریعے ترکی پر دباؤ ڈالا اور اس سے روس کے لیے مراعات منسوخ کرالیں۔ 1914ء تک یہ نظام رائج رہا۔

پہلی جنگ عظیم میں اتحادی طاقتوں نے در دانیال فتح کرنے کی کوشش کی مگر منہ کی کھائی۔ جنگ کے خاتمے پر اتحادیوں نے گیلی پولی کا ساحل یونان کو دے دیا اور اس آبنائے کو نہتا کر دیا۔ 1922ء میں مصطفے کمال اتاترک کی حکومت نے اسے یونانیوں سے واپس لے لیا۔ 4 اگست 1923ء کو اسے معاہدہ لوزان کی رو سے بین الاقوامی تحویل میں دے دیا گیا۔ 30 جولائی 1936ء کو مانٹرو کنونشن کی رو سے اس پر ترکی کا اختیار عملاً تسلیم کر لیا گیا۔

زمرہ:ترکیہ میں مقامات عالمی ثقافتی ورثہ
دانیال
زمرہ:قدیم یونانی جغرافیہ
زمرہ:یونانی اساطیر
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:ترکیہ میں پرندوں کے اہم علاقے
زمرہ:ترکیہ کے عالمی ثقافتی ورثہ کی عارضی فہرست
زمرہ:آبنائے
زمرہ:جغرافیہ چناق قلعہ صوبہ
زمرہ:ایشیا کے آبنائے
زمرہ:بحیرہ ایجیئن
زمرہ:بحیرہ مرمرہ
زمرہ:صوبہ چناق قلعہ
زمرہ:ترکیہ کے اجسام آب
زمرہ:بحیرہ روم
سلفی تحریک

سلفیت کوئی نیا فرقہ اور خودساختہ نظام زندگی کا نام نہیں بلکہ قرون مفضلہ کے سلف صالحین کے منہج پر چلنے کا نام ہے۔ سلف صالحین سے مراد صحابہ، تابعین اور ان کے اتباع یعنی رسول اللہ ﷺ نے جن تین زمانوں کی خیروبھلائی کا ذکر فرمایا ہے ان زمانوں کے نیک وصالح افراد جنھوں نے رسول اللہ ﷺ کے دین کو صحیح سے سمجھا اور اس پر اسی طرح عمل کیا جس طرح آپ نے حکم دیا۔ جو لوگ ان اسلاف کرام کے منہج پر چلے انھیں سلفی کہا جاتا ہے اور جو اس سے بچھڑ جائے خلف میں اس کا شمار ہوگا۔

## سلفی مسلک کے نامور علما

## حوالہ جات

زمرہ:اسلامی بنیاد پرستی
زمرہ:اسلامی مکاتب فکر
زمرہ:انیسویں صدی میں اسلام
سلفی
زمرہ:سنی اسلامی تحریکیں
زمرہ:سنی مکاتب فکر
زمرہ:ویکی ڈیٹا سے مختلف مختصر وضاحت

زمرہ:سلفی
زمرہ:سلف
زمرہ:ہوموفوبیا
زمرہ:اسلامی الٰہیات
زمرہ:سعودی عرب میں اسلام
مائی لائف

امریکی صدر بل کلنٹن کی خود نوشت سوانح عمری۔ 21 جون 2004ءکو منظر عام پر اس کتاب کو لایا گیا۔ ہزاروں لوگوں نے ’مائی لائف‘ خریدنے کے لیے ایڈوانس بکنگ کرا رکھی تھی کیونکہ لوگوں کی بیشتر تعداد وائٹ ہاؤس میں ملازمت کرنے والی مانیکا لوئنسکی اور بل کلنٹن کے معاشقے کی تفصیلات جاننا چاہتے تھے۔

اس کتاب کے بارے میں صدر بل کلنٹن کا کہنا تھا۔ کہ ان سے پہلے کسی بھی سربراہ نے اپنی زندگی کے بارے میں اس قدر تفصیلات لوگوں کے سامنے کبھی پیش کی ہیں ۔

کتاب میں ملک کی خارجہ پالیسی کے حوالے سے انھوں نے لکھا ہے کہ انھیں دو باتوں کا بہت دکھ ہے۔ ایک یہ کہ اسرائیل اور فلسطین کا مسئلہ حل نہ ہونے کے باعث مشرق وسطیٰ میں استحکام پیدا نہ ہو سکا اور دوسرا یہ کہ اسامہ بن لادن گرفتار نہ ہو سکے۔

اس کتاب کے بارے میں روزنامہ نیو یارک ٹائمز نے لکھا کہ یہ کتاب ’بے مزا ہے جس میں اپنا ہی راگ الاپا گیا ہے اور اس میں پڑھنے والے کے لیے کوئی کشش بھی نہیں ہے۔

زمرہ:2004ء کی کتابیں
زمرہ:امریکی آپ بیتیاں
زمرہ:سیاسی خود نوشت
زمرہ:سیاسی یاداشتیں
زمرہ:2004ء کی غیر افسانوی کتب
زمرہ:ویکی ڈیٹا سے مختلف مختصر وضاحت
زمرہ:آرکنساس کے بارے میں کتابیں
مادہ (ضد ابہام)

# عمومی طور پر جوہروں پر مشتمل ایسی شے کو کہا جاتا ہے جو توانائی کے برعکس جگہ گھیرتی ہے اور وزن رکھتی ہے، دیکھیےمادہ (matter)
# طب، کیمیاء اور طبیعیات سمیت کئی سائنسی شاخوں میں مادہ کا لفظ کسی بھی مرکب کے لیے استعمال کیا جا سکتا ہے، جیسے کوئی دوا یا کوئی کیمیائی مرکب جس پر بحث یا تجربہ کیا جا رہا ہو۔ اسے انگریزی میں Substance کہا جاتا ہے۔ دیکھیےمادہ (شے)
# علم حیاتیات میں جانداروں کی وہ جنس کہ جو مذکر یا نر کے متضادہ ہوا کرتی ہے، دیکھیےمادہ (female)۔
# کیمیائی شے

## مزید دیکھیے
* مادہ
* شے
* مواد
مادہ (شے)

شے کا لفظ عام طور پر انگریزی substance کے متبادل کے طور پر استعمال ہوتا ہے۔ بعض اوقات اس کا متبادل مادہ بھی لکھا جاتا ہے۔
* جوہروں پر مشتمل مادے پر اصل مضمون کے لیے دیکھیےمادہ (Matter)
* لفظ مادہ کے دیگر استعمالات کے لیے دیکھیےمادہ (ضد ابہام)

طب، کیمیاء اور طبیعیات سمیت کئی سائنسی شاخوں میں مادہ کا لفظ کسی بھی مرکب کے لیے استعمال کیا جا سکتا ہے، جیسے کوئی دوا یا کوئی کیمیائی مرکب جس بر بحث یا تجربہ کیا جا رہا ہو۔ اسے انگریزی میں Substance کہا جاتا ہے۔

## مزید دیکھیے
* مادہ
* مواد
* مادہ (ضد ابہام)
* کیمیائی شے

زمرہ:کیمیا
زمرہ:طبیعیات
زمرہ:ضد ابہام صفحات
جبوتی (شہر)

**جبوتی** سٹی، جبوتی کا سب سے بڑا شہر اور دارالحکومت ہے، جو خلیج عدن اور خلیج تاجورا کے درمیانی جزیرہ نما میں واقع ہے۔ اور جبوتی کے چھ انتظامی علاقوں میں سے ایک ہے۔ شہر کی آبادی چار لاکھ افراد پر مشتمل ہے۔ شہر کو ریلوے کے ذریعے ادیس ابابا، ایتھوپیا سے ملایا گیا ہے جو ریل گاڑی ہرارے سے ہوتی ہوئی ادیس ابابا جاتی ہے۔ جبکہ ہوائی رابطہ کے لیے جبوتی انبولی انٹرنیشنل ائر پورٹ تعمیر کیا گیا ہے۔ شہر کے شمال مغرب میں جبوتی سٹی کی بندر گاہ ہے جس کے ذریعے بین الاقوامی ترسیل، ماہی گیری اور دوسرے شہروں مثلا اوبوک اور تاجورا کے لیے کشتی رانی کی جاتی ہے۔

فرانس کے زیر تسلط 1888ء میں جبوتی سٹی کی بندر گاہ تعمیر کی گئی اور 1891ء میں اس کو تاجورا کی جگہ دارالحکومت کا درجہ دیا گیا۔ اس کے بعد جب تک جبوتی فرانس کے زیر تسلط رہا جبوتی سٹی ہی اس کا دار الحکومت رہا اور آزادی کے بعد سے اب تک بھی جبوتی سٹی ہی دار الحکومت ہے۔ جبوتی افریقا میں یورپی کالونی کی طرز کا تعمیر کیا گیا شہر جس کے شمالی ساہلوں پر تفریحی ساحل (بیچ) بنائی گئی ہیں اور مرکز میں ایک بڑی مرکزی منڈی، ستادے دوو ویلے(کھیلوں کا اسٹیڈیم)، شاہی محل اور ہامولی مسجد واقع ہیں۔


زمرہ:1888ء میں آباد ہونے والے مقامات
زمرہ:افریقا میں 1888ء کی تاسیسات
زمرہ:افریقی بندرگاہ شہر
زمرہ:افریقی دار الحکومت
زمرہ:بحر ہند
زمرہ:جبوتی کے آباد ساحلی مقامات
زمرہ:جبوتی کے آباد مقامات
زمرہ:جبوتی کے شہر
زمرہ:جبوتی کے علاقے
زمرہ:دار الحکومت
زمرہ:شہر ریاستیں
زمرہ:جبوتی
زمرہ:ویکی ڈیٹا سے مختلف مختصر وضاحت
زمرہ:بحر ہند کی بندرگاہیں
ہاؤس آف کامنز

**دار العوام** یا **ہاؤس آف کامنز** ()
برطانوی پارلیمنٹ کا وہ حصہ جس میں دستوری قوانین زیر بحث آتے اور پاس ہوتے ہیں۔ دوسری جنگ عظیم سے قبل دار العوام کا اجلاس اس عالی شان عمارت میں ہوا کرتا تھا جو ہاؤس آف پارلیمنٹ کہلاتی ہے۔ دوران میں جنگ میں یہ عمارت حوائی حملے سے تباہ ہو گئی تو اسے ازسرنو پرانے نقشے کے مطابق تعمیر کیا گیا۔ بڑے کمرے کے وسط میں ایک سرے سے دوسرے تک کشادہ راستہ ہے جس کے دونوں جانب ارکان کے لیے نشستیں بنی ہوئی ہیں جو دیواروں کی طرف بلند ہوتی چلی گئی ہیں۔ راستے کے اختتام پر ایک چبوترا ہے جس پر سپیکر کی کرسی ہوتی ہے۔ اسے سپیکر اس لیے کہتے ہیں کہ ماضی میں اسے عوام کے حق میں تقریر کرنا پڑتی تھی۔

اس کے دائیں جانب کی نشستوں پر حامیان حکومت بیٹھتے ہیں۔ نشستوں کی پہلی قطار ٹریژری بنچ کہلاتی ہے۔ اس پر وزیر اعظم اور اس کی کیبنٹ کے وزرا بیٹھتے ہیں۔ اس قطار کے پیچھے کی نشستوں پر دوسرے وزیر بیٹھتے ہیں۔ میر مجلس کی بائیں طرف دوسری سیاسی جماعتوں کے ارکان بیٹھتے ہیں۔ جومخالف پارٹیوں سے تعلق رکھتے ہیں۔

پارلیمان کے اجلاس سے پہلے شاہ کی افتتاحیہ تقریر ہوتی ہے۔ اس تقریر کو وزیراعظم اور اس کے دیگر وزراء تیار کرتے ہیں اور یہ اولاً دار الامرا میں پڑھی جاتی ہے۔ جہاں شاہ اسے پڑھ کر سناتا ہے۔ اس میں حکومت کی حکمت عملی کا خاکہ درج ہوتا ہے۔ جب یہ تقریر دارالامرا اور دار العوام دونوں جگہ پڑھ دی جاتی ہے۔ اور ہر دو جگہ اس کی تائید ہوجاتی ہے تو پھر پارلیمان اپنا کام شروع کر دیتی ہے۔

جمہوریت کے لیے یہ ضروری ہے کہ ارکان کو وزرا سے سوالات کرنے اور حکومت کی پالیسی پر آزادانہ نکتہ چینی کرنے کی اجازت ہو۔ یہ طریقہ اختیار کرنے سے حزب اختلاف کے ارکان عوام کو باخبر کر دیتے ہیں کہ حکومت نے کس جگہ چوک یا غلطی کی ہے۔ علاوہ ازیں اس نکتہ چینی کے ذیرعے وزراء کو ان تلخ حقیقتوں سے متنبہ کر دیا جاتا ہے جو ان کی غفلت شعاری کی وجہ سے رونما ہوتی ہوں۔ متعلقہ وزیر سولات کا کافی اور تسلی بخش جواب دینے کی کوشش کرتا ہے۔ اور اس کے جواب کی روشنی میں عوام صحیح صورت حال کے متعلق اپنی رائے قائم کرتے ہیں۔

معمولاً پارلیمان ہر پانچ سال کے بعد ختم کر دی جاتی ہے اور ازسر نو انتخابات عمل میں لائے جاتے ہیں۔ اگر اس مدت سے پہلے حکومت کو کسی اہم قانون منظور کرانے کے سلسلے میں شکست ہو جائے تو وزیر اعظم مندرجہ ذیل باتوں مین سے ایک بات کرے گا۔

1۔ وہ بادشاہ کو مشورہ دے گا کہ پارلیمان کو برطرف کر دیا جائے۔ اس صورت میں عام انتخابات کرائے جائیں گے۔

2۔ وہ بادشاہ کو مشورہ دے گا کہ مخالف پارٹی کے رہنما کو بلا کر وزارت بنانے کی ذمے داری سونپ دی جائے۔

## مزید دیکھیے
* دارالامرا

زمرہ:سیاسی اصطلاحات
زمرہ:مجالس قانون ساز
زمرہ:ویسٹمنسٹر طرز حکمرانی
زمرہ:ویکی ڈیٹا سے مطابقت رکھنے والی مختصر تفصیل

زمرہ:قومی ایوان زیریں
زمرہ:ضد ابہام صفحات
زمرہ:مملکت متحدہ کی سیاست
زمرہ:ایوان زیریں
نویاتی زنجیری تعامل

**** میں کسی بھاری عنصر (مثلا؛ یورینصر (uranium)) کے مرکزے پر تعدیلوں (neutrons) کی بمباری کی جاتی ہے جس کے نتیجے میں وہ دو ہلکے مرکزوں میں تقسیم ہوجاتا ہے اور ساتھ ہی توانائی اور مزید تعدیلے (neutrons) بھی خارج ہوتے ہیں۔ یہ نئے نکلنے والے تعدیلے، مزید بھاری مرکزوں پر بارش کرکے اسی عمل کو دہراتے ہیں اور اس طرح انشقاقی عمل کا ایک سلسلہ وار تعامل جاری ہوجاتا ہے جس کو مرکزی زنجیری تعامل (nuclear chain reaction) کہا جاتا ہے۔

زمرہ:جوہری اسلحات
زمرہ:نویاتی طبیعیات
زمرہ:ویکی ڈیٹا سے مختلف مختصر وضاحت
زمرہ:1933ء
زمرہ:1930ء کی دہائی میں سائنس
زمرہ:توانائی
زمرہ:طبیعیات
خوراک مرگ

**خوراک مرگ** (lethal dose) جس کے اوائل کلمات LD اختیار کیے جاتے ہیں، کسی بھی مادے (زہر یا دوا بھی) یا تابکاری کی ہلاکت خیزی کے بارے میں اندازہ لگانے کا ایک پیمانہ ہے۔ لیکن چونکہ مختلف انسانوں کا رد عمل کسی بھی مادے یا مضر تابکاری کے لیے مختلف ہوا کرتا ہے اس لیے خوراک مرگ کی مقدار ہر انسان کے لیے فردا فردا مختلف ہوتی ہے۔ اس معاملہ کو حل کرنے کے لیے خوراک مرگ کی اوسط نکال لی جاتی ہے اور خوراک مرگ کی طبی تعریف یوں کی جاتی ہے کہ؛ وہ مقدار خوارک جس کو جسم میں داخل کرنے والے افراد (یا کوئی بھی جاندار) کی تعداد میں سے ایک  طے شدہ فیصد  ہلاک ہوجائے۔ اس کی اکائی ؛ خوراک / کلوگرام جسمانی وزن، ہوتی ہے۔ سب سے زیادہ استعمال ہونے والی  طے شدہ فیصد ، 50 فیصد لی جاتی ہے اور اس کو LD50 سے ظاہر کیا جاتا ہے۔ یعنی یہ وہ مقدار ہوئی جس کو اپنے جسم میں داخل کرنے والے جانداروں کی کل تعداد میں سے 50 فیصد ہلاک ہوجائے گی۔

زمرہ:علم السموم
زمرہ:طب حادثات
زمرہ:ویکی ڈیٹا سے مطابقت رکھنے والی مختصر تفصیل
زمرہ:اسباب اموات
زمرہ:علم الادویہ
شیخ داؤد کرمانی

پیدائش: 982ھ ۔۔1574ء

صوفی بزرگ عرب سے ہندوستان آئے تھے اور ملتان کے قریب کسی جگہ سکونت اختیار کر لی۔ آپ اسی جگہ پیدا ہوئے۔ آپ نے لاہور میں مولانا جامی کے شاگرد مولانا اسماعیل سے علوم ظاہری کی تربیت حاصل کی اور شیخ عبدالقادر جیلانی کے پوتے سید حامد سے بیعت کی۔ بڑی ریاضتیں کیں۔ تن تنہا جنگ میں پھرتے رہتے۔ خاصی مدت اسی طرح گذری۔ پھر شیر گڑھ ’’ضلع ساہیوال‘‘ میں سکونت اختیار کی اور یہیں وفات پائی۔
## حوالہ جات

زمرہ:982ھ کی پیدائشیں
زمرہ:1574ء کی وفیات
زمرہ:ضلع ساہیوال کی شخصیات
دب اصغر

**دب اصغر** (عربی: **الدب الأصغر ** - انگریزی: Ursa Minor) ایک مجمع النجوم کا نام ہے۔ اس کو خاندان مجمع النجوم دب اکبر میں شامل کیا جاتا ہے۔ یہ قطبی ستارہ کے قریب چھ ستاروں کا ایک جھرمٹ ہے، جس کی شکل چھوٹے سے ریچھ، ڈوئی یا بڑے چمچے کی سی ہوتی ہے۔ یہ قطبی تارے کے گرد 24 گھنٹے میں پورا چکر کاٹتا ہے۔ 
## بنیادی خصوصیات
اس کا مشاہدہ آسمانِ شمال سوم میں کیا جا سکتا ہے۔ اس مجمع النجوم کا رقبہ 255.864 مربع ڈگری ہے۔ جو کل آسمان کا 0.62 فی صد بنتا ہے۔مطلع مستقیم 15 گھنٹے 00.00 منٹ ہے۔ اور میل 77 ڈگری 41.99 منٹ شمال ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 1 ہے۔ چمکدار ستاروں کی تعداد 2 ہے۔
## قریبی مجمع النجوم
اس کے اردگرد اژدہا،زرافہ اور ملتھب واقع ہیں۔ 
## متعلقہ مضامین
* فہرست مجمع النجوم 
* خاندان مجمع النجوم

زمرہ:مجمع النجوم
زمرہ:بطلیموس کے بیان کردہ مجمع النجوم
زمرہ:ویکی ڈیٹا سے مختلف مختصر وضاحت
مرزا سلامت علی دبیر

**مرزا سلامت علی دبیر** اردو مرثیہ گو تھے۔ مرزا غلام حسین کے بیٹے تھے۔ دہلی میں پیدا ہوئے۔ سات سال کی عمر میں والد کے ہمراہ لکھنؤ منتقل ہو گئے۔ سولہ برس کی عمر میں علوم عربی و فارسی میں دستگاہ بہم پہنچائی۔ بچپن سے مرثیہ گوئی کا شوق تھا۔ مشہور مرثیہ گو مظفر حسین ضمیر کے شاگرد ہوئے۔ جب میر انیس فیض آباد سے لکھنؤ آئے تو دونوں میں دوستی ہو گئی۔ 1857ء تک لکھنؤ سے باہر نہ نکلے۔ البتہ 1858ء میں مرشد آباد اور 1859ء میں پٹنہ عظیم آباد گئے۔ 1874ء میں ضعف بصارت کی شکایت ہوئی۔نواب واجد علی شاہ کی خواہش پر بغرض علاج کلکتہ تک گئے اور مٹیا برج میں مہمان ہوئے۔ بمقام لکھنؤ وفات پائی اور اپنے مکان میں دفن ہوئے۔ بہ کثرت مرثیے لکھے جو کئی جلدوں میں چھپ کر شائع ہو چکے ہیں۔ ایک پورا مرثیہ بے نقط لکھا ہے۔

## دوصد سالہ جشن
2003ء میں پوری دنیا میں ان کا دو صد سالہ جشن ولادت منایا گیا۔

## نمونۂ کلام
"آمد" کا ایک بند

کس شیر کی آمد ہے کہ رن کانپ رہا ہے

رن ایک طرف چرخ کہن کانپ رہا ہے

رستم کا بدن زیر کفن کانپ رہا ہے

ہر قصر سلاطین زمن کانپ رہا ہے

شمشیر بہ کف دیکھ‍ کے حیدر کے پسر کو

جبریل لرزتے ہیں سمیٹے ہوئے پر کو

## حوالہ جات

زمرہ:1803ء کی پیدائشیں
زمرہ:1875ء کی وفیات
زمرہ:اردو شعرا
زمرہ:اردو مذہبی مصنفین
زمرہ:اردو مرثیہ نگار
زمرہ:انیسویں صدی کے اردو مصنفین
زمرہ:انیسویں صدی کے ہندوستانی شعرا
زمرہ:انیسویں صدی کے شعرا
زمرہ:انیسویں صدی کے مرد مصنفین
زمرہ:برطانوی ہند کے اردو لکھاری
زمرہ:بھارتی اردو شعرا
زمرہ:ہندوستانی شیعہ شخصیات
زمرہ:بھارتی مرد شعرا
زمرہ:بھارتی مسلم شخصیات
زمرہ:دہلی کی شخصیات
زمرہ:دہلی کے شعرا
زمرہ:لکھنوی شخصیات
زمرہ:مغل دور کے اردو لکھاری
زمرہ:کامنز زمرہ جس کا ربط ویکی ڈیٹا پر ہے
زمرہ:انیسویں صدی کے بھارتی مرد مصنفین
دجانہ

ریاست دجانہ۔ مشرقیپنجاب کی ایک چھوٹی سی ریاست جودہلی کے مغرب میں واقع تھی۔ آزادی کے بعد صوبہ مشرقی پنجاب میں شامل کر دی گئی۔ بعد ازاں جب صوبہہریانہ کی تشکیل ہوئی تو یہ اس صوبے میں شامل ہو گئی۔
دراوڑ

2500 قبل مسیح کے قریب ہندوستان پر آریہ نسل کے لوگوں نے حملہ کیا۔ اس وقت پورے ہندوستان میں دراوڑ نامی نسل کے لوگ آباد تھے۔ آریاؤں نے ان کو جنوب کی جانب دھکیل دیا اور انھوں نے وہاں اپنی بستیاں بسا لیں۔ دراوڑ ہی ہندوستان کے اصل باشندے ہیں جبکہ آریہ تو وسطی ایشیا کی جانب سے ہندوستان میں آئے تھے۔ یہ لوگ بہت سے قبائل میں منقسم ہیں۔ ہر ایک کی اپنی اپنی زبان ہے۔ لیکن بنیاد مشترک ہے۔

دراوڑ اپنے زمانے کی مہذب اقوام میں شمار ہوتے تھے۔ انھوں نے تقریباً چھ ہزار سال قبل مسیح زمین سے گیہوں، جو، کپاس اور گنا اگانے اور روئی سے دھاگا بنا کر کپڑا تیار کرنے کا راز معلوم کر لیا تھا۔ جب کہ یونان، سمیریا اور روم کے لوگ سوتی پارچہ بافی سے قطعاً نا آشنا تھے۔ یہ لوگ تانبے اور کانسی کے اوزار بناتے تھے۔ لوہے کا استعمال انھوں نے آریاؤں سے سیکھا۔ آریاؤں نے لنگ پوجا، دھرتی پوجا، بھوت پریت اور خبیث ارواح کا تصور انھی سے لیا اور ان کے بہت سے دیوی دیوتاؤں کو اپنا لیا۔ مورخین کے بموجب کرشن جی بھی دراوڑ ہی تھے۔ کیونکہ ان کو سیاہ فام بتایا گیا ہے۔ جب کہ آریا سفید فام تھے۔

دراوڑی تمدن کوہستان شوالک سے دریائے تاپتی اور نربدا تک اور کوئٹہ سے بیکانیر اور کاٹھیا واڑ تک پھیلا ہوا تھا۔ اسے ہڑپائی تمدن بھی کہتے ہیں کیونکہ اس کے دو مرکزی شہروں میں موہنجو دڑو کے علاوہ ہڑپہ بھی تھا۔ بعض علما آثار قدیمہ نے دراوڑی تمدن کے زمانے کا تعین 2500 ق م اور بعض نے 3250۔۔۔1750 ق م کیا ہے۔ گویا دراوڑی تمدن مصر اور سمیریا کا ہمعصر تھا۔

زمرہ:بشریات
زمرہ:تاریخ پاکستان
زمرہ:تاریخ عالم
زمرہ:تاریخ ہندوستان
زمرہ:جنوبی ایشیا

زمرہ:دراوڑ اقوام
زمرہ:قدیم ہندوستان
زمرہ:کامنز زمرہ جس کا ربط ویکی ڈیٹا پر ہے
زمرہ:نسل کی تاریخی تعریفیں
زمرہ:نسلی گروہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:یوگا
دریائے دجلہ

**دجلہ** (Tigris) عراق کا ایک دریا جو کردستان کی پہاڑیوں سے نکل کر عراق کے میدان کو سیراب کرتا ہوا دریائے فرات کے ساتھ آملتا ہے۔ ان دونوں دریاؤں کے مجموعی دھارے کوشط العرب کہتے ہیں۔ یہ دریا بغداد تک ’’یعنی 50 میل‘‘ جہاز رانی کے قابل ہے۔ اس کے کنارے نینوا اور دیگر قدیم شہروں کے آثار پائے جاتے ہیں۔ اور کوٹ عمارہ، بغداد، سامرا اور موصل کے شہر آباد ہیں۔ دریا میں تقریباً ہر سال طغیانی آ جاتی ہے جس سے گرد و نواح کا علاقہ سیراب ہوتا ہے۔ اور یہاں کی زرخیزی اسی دریا کی بدولت ہے۔
[تصغیر|300px|بیرون [موصل، عراق]]

[دائیں|تصغیر|300px|[بغداد]]

## حوالہ جات

زمرہ:ایشیاء کے بین الاقوامی دریا
زمرہ:بین النہرین
زمرہ:پانی اور مذہب
زمرہ:ترکیہ کے دریا
زمرہ:جزیرہ فرات
زمرہ:جغرافیہ عراقی کردستان
زمرہ:دریائے دجلہ
زمرہ:دریا
زمرہ:زرخیز ہلال
زمرہ:سرحد دریا
زمرہ:سرزمین شام
زمرہ:سوریہ کے دریا
زمرہ:صوبہ الازیغ
زمرہ:صوبہ باتمان
زمرہ:صوبہ دیار بکر
زمرہ:صوبہ شرناق
زمرہ:صوبہ ماردین
زمرہ:عراق
زمرہ:عراق کے دریا
زمرہ:کامنز زمرہ جس کا ربط ویکی ڈیٹا پر ہے
زمرہ:کردستان کے دریا
زمرہ:مقامات عبرانی بائبل
زمرہ:مقدس دریا
زمرہ:ویکی ڈیٹا سے مختلف مختصر وضاحت
دب اکبر

**دب اکبر** (عربی: ** الدب الأكبر** - انگریزی: Ursa Major) ایک مجمع النجوم کا نام ہے۔ اس کو خاندان مجمع النجوم دب اکبر میں شامل کیا جاتا ہے۔ شمال کی طرف آسمان پر سات ستاروں کا ایک جھرمٹ ہے۔ کسی نے اس کی شکل ریچھ کی سی پائی۔ اس نے ریچھ کہہ دیا۔ دوسرے نے کو ہل کی مانند پایا۔ امریکا والوں الٹی طرف سے دیکھا تو ڈپر یعنی دستے والا پیالہ کہہ دیا۔ کسی نے انھیں ہمیشہ اکھٹے رہنے کی بنا پر سات سہیلیاں کہہ دیا۔ یہ دوسرے سات ستارے ایک دوسرے کی نسبت سے ہمیشہ اسی حالت میں پائے جاتے ہیں۔ اس میں سے دو بیرونی ستارے ایسے واقع ہیں کہ ان سے ملانے والے خط کو بڑھایا جائے تو ہمیشہ قطبی ستارے سے جاملے۔ یہ ساتوں ستارے چوبیس گھنٹوں میں قطبی ستارے کے گرد پورا چکر کاٹ لیتے ہیں۔ لیکن ان کو جب دیکھو یہ اپنی پوزیشن پر قائم ہوں گے۔

## بنیادی خصوصیات
اس کا مشاہدہ آسمانِ شمال دوم میں کیا جا سکتا ہے۔ اس مجمع النجوم کا رقبہ 1279.66 مربع ڈگری ہے۔ جو کل آسمان کا 3.1 فی صد بنتا ہے۔مطلع مستقیم 11 گھنٹے 18.76 منٹ ہے۔ اور میل 50 ڈگری 43.27 منٹ شمال ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 8 ہے۔ چمکدار ستاروں کی تعداد 6 ہے۔

## اہم ستارے




## قریبی مجمع النجوم
اس کے اردگرد اژدہا، زرافہ، وشق،اسد اصغر، اسد، گیسو، سلوقیان اور نگران واقع ہیں۔ 
## متعلقہ مضامین
* فہرست مجمع النجوم 
* خاندان مجمع النجوم

## نگار خانہ

File:Sidney Hall - Urania's Mirror - Ursa Major.jpg|
File:Ursa Major constellation Hevelius.jpg|
File:Starry Night Over the Rhone.jpg|


زمرہ:مجمع النجوم
زمرہ:بطلیموس کے بیان کردہ مجمع النجوم
زمرہ:فلکیات سانچے
زمرہ:ہندومت کی تاریخ
زمرہ:ہندومت
زمرہ:ہندو علم الاساطیر
دراوڑی زبانیں

**دراوڑی زبانیں** دنیا کا ایک اہم خاندان زبان  ہے۔ اس میں شامل زبانیں زیادہ تر جنوبی ہند میں بولی جاتی ہیں۔ اس خاندان کی قریباً 73 زبانیں برصغیر کے دنیا کے بے شمار حصوں میں بولی جاتی ہے، خصوصاً جنوبی ہندوستان اور شمال مشرقی سری لنکا ـ پاکستان، نیپال، بنگلہ دیش، افغانستان اور ایران کے کچھ حصوں میں بھی اس خاندان کی زبانیں بولی جاتی ہیں ـ سمجھا جاتا ہے کہ یہ وادئ سندھ کی تہذیب میں دراوڑی زبان بولی جاتی تھی ـ ان لوگوں کو دراوڑ کہا جاتا ہے۔ ـ

زبانوں کا یہ گروہ بھارت کے ایک اور اہم لسانی گروہ ہند یورپی (انڈو یورپین) زبانوں سے بالکل جدا ہے۔

## دراوڑی زبانوں کی فہرست
دراوڑی زبانوں میں سے کچھ زبانیں درج ذیل ہیں۔
* تَمِل : بھارت کی ریاست تمل ناڈو اور شمال مشرقی سری لنکا میں بولی جاتی ہے۔ ـ تمل سب سے قدیم دراوڑی زبان ہے۔ اس کو ادب میں برتری حاصل ہے۔ ـ
* ملایالم : بھارت کی ریاست کیرالا میں بولی جاتی ہےـ
* تیلگو : بھارت کی ریاست آندھرا پردیش اور تلنگانہ میں بولی جاتی ہےـ
* کنڑا : کرناٹک میں بولی جاتی ہےـ
* براہوی : بلوچستان اور ایران میں بولی جاتی ہے اور بلوچی کا اس پر کافی اثر پایا جاتا ہےـ۔ البتہ بعض علمائے لسانیت کی تحقیقات کے مطابق اس کا رشتہ ایک قدیم زبان عیلامی سے ہے جو سنہ 2500 قبل مسیح سے قریباً سنہ 1000 قبل مسیح سے عراق میں بولی جاتی تھی۔ ـ

## مزید دیکھیے
* زبان
* لسانیات
* خاندانہائے زبان
* بروہی
* دراوڑ

## بیرونی روابط
* زبانوں کی ایتھنولوگ خاندان بندی == حوالہ جات ==

زمرہ:امتزاجی زبانیں
زمرہ:دراوڑی زبانیں
زمرہ:فہرستیں (لسانیات)
زمرہ:لسانی خاندان
درد قولنج

Colic Pain

**درد قولنج** ایک شدید قسم کا درد، جو جسم کے اندر پٹھوں اور عضلات کے ایک دم سکڑنے سے پیدا ہوتا ہے۔ یہ عام طور پر انتڑیوں میں ہوتا ہے۔ معدہ اور گردے میں بھی ہو سکتا ہے۔

## وجہ
اس کی وجہ اکثر وہ ارتعاش ہوتا ہے جو معدے میں کسی ہضم نہ ہونے والی غذا یا کسی انتڑی یا نال میں کسی سخت چیز کے داخل ہو جانے سے پیدا ہو جاتا ہے۔ انتڑی یا نال کی دیواریں اس بات کی کوشش کرتی ہیں کہ یہ سخت چیز آگے کو کھسک جائے۔ اس وجہ سے وہ سختی سے سکڑتی ہیں اور ان کے اس سکڑ جانے سے درد پیدا ہوتا ہے۔
## علاج
خفیف سا مسہل اس کا عام علاج ہے۔ یہ درد بعض اوقات کسی ورم کے ایکا ایکی ہو جانے سے بھی ہو جاتا ہے۔ کھانے میں گڑ بڑ کی وجہ سے ورم ہوتا ہے۔ درد اٹھنے پر فوراً ڈاکٹر سے رجوع کرنا چاہیے۔

## حوالہ جات

زمرہ:طب
زمرہ:ویکی ڈیٹا سے مختلف مختصر وضاحت
زمرہ:فہرست نما اشاریے
زمرہ:پیٹ کا درد
زمرہ:نظام انہضام
زمرہ:امراض
زمرہ:علامات (طب)
زمرہ:درد
زمرہ:جراحی
درد کمر

کمر میں پٹھوں کے سکڑ جانے  سے کھچاؤ اور درد محسوس ہوتا ہے۔ ایسی حالت میں چھینکنا یا کسی طرف مڑنا اور کروٹ لینا درد میں اضافہ کرتا ہے۔ بعض مریضوں کو چھینک آنے یا کھانسی کی صورت میں بھی شدید درد کا سامنا کرنا پڑتا ہے۔ درد کمر کا مرض گنٹھیا کی وجہ سے بھی ہوتا ہے۔ کبھی زیادہ بوجھ اٹھانے یا چوٹ لگنے سے بھی یہ تکلیف ہو جاتی ہے۔ درد کی شدت کی صورت میں کمر کو گرم یا پانی کی بوتلوں سے سینکنا اور بستر پر لیٹے رہنا مفید ہے۔ تیل وغیرہ کی مالش سے بھی افاقہ ہو جاتا ہے۔ گرم حمام میں نہانا اس مرض کے لیے فائدہ مند ہے۔ کمر کو گرم رکھنا دافع درد ثابت ہوتا ہے۔

زمرہ:درد
زمرہ:معذوری
زمرہ:طب

زمرہ:غیرموجود آئی ایس بی این کے ساتھ صفحات
زمرہ:زخم
زمرہ:انسانی پشت
درد گردہ

یہ درد گردے میں پتھری کی موجودگی اور اس کے مثانے کی جانب حرکت سے شروع ہوتا ہے۔ اگر پتھری ایک جگہ مقیم رہے تو عام طور پر درد نہیں ہوتا۔ پتھری پیشاب کی باریک نالیوں میں سے گزرنے کی کوشش کرتی ہے تو نالی کے سکڑنے اور پتھری کی خراش سے شدید درد ہوتا ہے۔ اس صورت میں مریض کو ہسپتال لے جانا چاہیے۔ درد کم کرنے کے لیے اکثر افیون کا ٹیکا لگاتے ہیں۔ جس کو مارفیا کہتے ہیں۔ اگر پتھری ہے تو علاج آپریشن سے ہوتا ہے۔ اگر کسی اور وجہ سے ہوا ہے تو پنسلین دی جاتی ہے۔ گردوں میں تکلیف شروع ہو تو مریض کو پانی کثرت سے پینے کی عادت ڈالنی چاہیے۔ کبھی کبھی تب دق اور سرطان سے بھی گردوں میں تکلیف پیدا ہو جاتی ہے۔

زمرہ:طب
گردے کا درد پیشاب کے نالیوں میں زخم ہونے سے بھی ہوتا ہے
دربندی

Lockout

کارخانوں کے ملازم اور مزدروں کو اپنے مطالبات کارخانے دار سے منوانے ہوں تو وہ ہڑتال کر دیتے ہیں۔ مزدروں کے مطالبات کی زد آجروں کے مفادات پر پڑتی ہے۔ اس لیے وہ دربندی کا حربہ استعمال کرتے ہیں اور مزدوروں کے مطالبات کو تسلیم نہ کرنے کی خاطر ان پر کارخانے ے دروازے بند کر دیتے ہیں۔

زمرہ:تعلقات کاری
زمرہ:سیاسی اصطلاحات
زمرہ:مزدوری کے تنازعات
زمرہ:ویکی ڈیٹا سے مختلف مختصر وضاحت

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
زمرہ:تحریک مزدوری
درگئی

پاکستان کے شمال مغربی سرحدی علاقے میں پہاڑوں کا ایک سلسلہ جن پر اسی نام کا ایک قصبہ آباد ہے۔ یہاں سے برقابی قوت پیدا کی جا رہی ہے۔ 1897ء میں جنگ تیراہ کے دوران انگریزوں کی فوجیں ادھر سے گزریں تھیں۔ درگئی مالاکنڈ کی ایک تحصیل ہے جو ضلع مالاکنڈ کے صدرمقام بٹ خیلہ سے تھوڑے سے فاصلے پر ہے۔ درگئی مالاکنڈ ڈویژن کا گیٹ وے ہے۔ درگئی کی ٹمبر مارکیٹ پورے پاکستان میں مشہور ہے۔ جب بالائی پہاڑی علاقوں (سوات،دیر،وغیرہ) سے لوگوں کو شہری علاقوں (پشاور،مردان،اسلام آباد،وغیرہ) جانا ہوتا ہے تو کو درگئی سے گذرنا پڑتا ہے یہی وجہ ہے کہ درگئی کو ایک اہم راہ کا حیثیت بھی حاصل ہے۔

درگئی کا پرانا صوبائی اسمبلی کا حلقہ پی کے 98 اور موجودہ صوبائی حلقہ پی کے 19 جب کے رُکن صوبائی اسمبلی پیر مصور خان غازی ہے۔

درگئی کا پرانا قومی اسمبلی حلقہ این اے 35 جبکے نیا حلقہ این اے 08 ہے جس کا رُکن قومی اسمبلی جنید اکبر خان ہے جو دو بار رُکن اسمبلی بنا ہے۔

اس میں جبن نام ایک خوبصورت نظارہ جس کو بہت بہت دور دور سے
آتے ہے۔

زمرہ:خیبر پختونخوا کے آباد مقامات
زمرہ:ضلع مالاکنڈ کے آباد مقامات
دروپدی

مہابھارت کا ایک نسوانی کردار۔ پنجال کے راجا دروپد کی بیٹی۔ پانچ پانڈؤ بھائیوں کی بیوی۔ اصل نام کرشنا تھا۔

## مزید دیکھیے
* دریودھن
* کرشن

## حوالہ جات

زمرہ:کرشن متعلقہ شخصیات
زمرہ:مہابھارت کی شخصیات
زمرہ:قدیم ہندوستانی خواتین
زمرہ:ہندوستانی خاتون شاہی اقتدار
زمرہ:ویکی ڈیٹا سے مختلف مختصر وضاحت
زمرہ:تمل دیوتا
زمرہ:ہندو دیویاں
زمرہ:زنانہ ذاتی نام
زمرہ:سنسکرت الفاظ اور جملے
زمرہ:افسانوی بادشاہ
زمرہ:ہندو علم الاساطیر
درفش کاویانی

framepx|تصغیر|بائیں|درفش کاویانی 
کاوہ یا کارویش ایک ایرانی لوہار تھا جس نے اپنے لڑکوں کے قتل کا بدلہ لینے کے لیے ضحاک شاہ ایران پر یورش کرکے اصلی وارث فریدون کو تخت نشین کیا تھا۔ ضحاک نے اس کے لڑکوں کے ٹکڑے ٹکڑے کرکے اژدھے کے آگے پھینک دیا تھا۔ اس لڑائی میں کاوہ نے جو جھنڈا بلند کیا وہ اس کی چرمی دھونکنی سے بنایا گیا تھا۔ اس لیے اس جھنڈے کا نام درفش کاویانی مشہور ہو گیا۔ درفش قدیم فارسی میں جھنڈے کو کہتے ہیں۔

## مزید دیکھیے
* پرچم ایران

## حوالہ جات

زمرہ:ایران کی قومی علامات
زمرہ:تاریخی پرچم
زمرہ:ساسانی سلطنت
زمرہ:شاہنامہ فردوسی
زمرہ:فارسی الفاظ اور جملے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ایرانی اساطیر
زمرہ:شاہنامہ فردوسی کے کردار
زمرہ:خاندان ساسان
زمرہ:متروک قومی پرچم
درگا

ہندی دیومالا کی ایک دیوی جس کی پرستش دراوڑ جنگ و تباہ کاری کی دیوی کی حیثیت سے کرتے تھے۔ آریائی تصورات کے ملاپ سے سنسکرت کی رزمیہ داستانوں میں یہ اوما کی مثنی اور شیو کی بیوی بنا دی گئی۔ اسے کالی دیوی کا ایک روپ بھی سمجھا جاتا ہے۔ اس کی پوجا اکثر عقیدے کے ہندوؤں کے یہاں رائج ہے۔ دسہرا، جسے بنگال میں درگا پوجا کہتے ہیں، اس کے خیر مقدم کا خاص تہوار ہے۔ اس کا چہرہ اس کی جنگجو فطرت کے باوجود نہایت خوبصورت بنایا جاتا ہے۔ یہ پاروتی کا ایک جنگجو اوتار ہے۔

ہندو مت میں تمام دیوی دیوتاوں کی تصاویر بنائی جاتی ہیں اور درگا کو ایک دیوی کے طور پر دکھایا جاتا ہے جو شیر یا ببر شیر پر سوار رہتی ہے۔ اس کے متعدد ہاتھ ہیں اور ہر ہاتھ میں اسلحہ رہتا ہے۔ عموما وہ بھینس والے شیطان کو مار رہی ہوتی ہے۔

درجا پوجا کے تین بنیادی طریقے ہیں؛ مہا درگا، چنڈیکا اور اپرجیت۔ ان تینوں میں چندیکا کی دو اقسام ہیں؛ چنڈی جس کے پاس سرسوتی، لکشمی اوت پاروتی کی مجموعی طاقت ہے اور وہ ان کی خصوصیات کی حامل ہے۔ دوسری قسم چامونڈا ہے جو کالی کی طاقت کی حامل ہے اور جسے دیوی نے چنڈا اور منڈا کا وناش کرنے کے لیے بنایا تھا۔ ماں درگا کی تین قسمیں ہیں: اوگرچند، بھدرکلی اور کتیہ یانی۔ بھدرکلی درگا اپنے 9 اوتاروں میں بھی پوجی جاتی ہے جسے نودرگا کہتے ہیں۔
درگا ہندو مت کے شکتی مت کا ایک متوسط روپ ہے۔ اسے ایک حتمی حقیقت کا تصور دیا جاتا ہے اور وہ برہم کے درجہ میں مانی جاتی ہے۔ شکتی مت کے اہم متون میں دیوی مہاتمیا کو اہم مقام حاصل ہے۔ اسے چنڈی پاٹھ بھی کہا جاتا ہے۔ اس متن میں درگا کو سب سے عظیم ذات تصور کیا جاتا ہے جو خالق کائنات بھی ہے۔ اندازہً 400ء و 600ء کے بیچ میں مترب کیا گیا۔ شکت ہندو مت میں یہ متن بھگود گیتا کی طرح مقدس ہے۔ بھارت، نیپال اور بنگلہ دیش میں درگا کو خاصی اہمیت حاصل ہے اور اس کے معتقدین موجود ہیں۔ بھارت میں بالخصوص شمالی علاقہ میں جیسے مغربی بنگال، اوڈیشا، جھارکھنڈ، آسام اور بہار۔

### مزید دیکھے
* مہاکال
* ہدر درگا

## نگار خانہ

File:Br Mus Durga.JPG|
File:Durga Hoys.jpg|
File:Bama Khepa.jpg|

## حوالہ جات

## بیرونی روابط

زمرہ:پاروتی کے اوتار
زمرہ:شکتی مت
زمرہ:لکشمی
زمرہ:وشنو کی بیویاں
زمرہ:یوگی
زمرہ:ہندو دیویاں
زمرہ:ماں دیویاں
زمرہ:ویکی ڈیٹا سے مختلف مختصر وضاحت
زمرہ:جنگ کی دیویاں
زمرہ:کینیڈا میں ہندو مندر
زمرہ:ہندو دیوتاؤں کے نام
زمرہ:ہندو دیوتا
زمرہ:ہندو علم الاساطیر
زمرہ:ہندومت
زمرہ:دس مہاودیا
زمرہ:انصاف کی دیویاں
مداریہ

[تصغیر|300px|بائیں|ایک بڑے مداریہ کا [مقناطیسی حصہ۔]]
**مداریہ** (cyclotron)، ایک ذراتی مسرع یعنی ذرات کو اسراع دینے والا آلہ یا مشین ہے۔ مداریے، باردار ذرات کو ایک عظیم تعدد (فریکوینسی) اور متبادل وولٹج (alternating voltage) کے ذریعہ اسراع (درست لفظ مسرع) کرتے ہیں۔ ایسا ایک عمودی مقناطیسی ساحہ (magnetic field) کے ذریعہ ممکن ہوتا ہے جس کی موجودگی کی وجہ سے ذرات (جوہری ذرات) مدار کی شکل میں چکر لگانے لگتے ہیں اور ہر چکر پر وہ واپس اسراعی وولٹج سے مدبھیڑ کرتے ہیں۔ اسی مداری گردش کی وجہ سے اس مشین کا نام مــداریــہ کہا جاتا ہے۔

زمرہ:1932ء کی متعارفات
زمرہ:امریکی ایجادات
زمرہ:ذراتی مسرع
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:نویاتی طبیعیات
زمرہ:1932ء میں سائنس
زمرہ:ریاستہائے متحدہ میں 1932ء
ذراتی مسرع

بائیں|تصغیر|300px|انیس سو ساٹھ کی دہائی کا یک مرحلی 2ایم ای خطی وان ڈی گراف نامی مسرع
**ذراتی مسرع** (particle accelerator)، ایک ایسی اختراع ہے جو برقی باردار ذرات (electrically charged particles) کو برقی اور/یا مقناطیسی ساحہ کی مدد سے انتہائی سرعت رفتاری کے ساتھ دھکیلنے کے لیے استعمال کی جاتی ہے۔ ذراتی مسرع کو جوہری کاسر (atom smasher) بھی کہا جاتا ہے۔
تصغیر|750px|دائیں| تین کلومیٹر لمبے Stanford Linear Accelerator Center کی ہوائ جہاز سے لی ہوئی تصویر


زمرہ:چھوٹے پیغام خانوں کا استعمال کرنے والے مضامین
زمرہ:امریکی ایجادات
زمرہ:مقناطیسیت
زمرہ:نویاتی طبیعیات
زمرہ:طبیعیات
زمرہ:سائنس
دروں بینی

Introspection

جب ہم اپنی شعور کی مدد سے اپنی ہی دماغی کیفیات اور حالتوں کو سمجھنے کی کوشش کرتے ہیں تو دروں بینی کا عمل کرتے ہیں۔ یہ اصطلاح لاک کے غور و خوص اور کانٹ کے اندرونی حساس کا جدید متبادل ہے۔ دروں بینی کی دو صورتیں ہیں

1۔ شعوری حالتوں کا براہ راست مشاہدہ اور تجزیہ جس وقت کہ وہ حالتیں ذہن میں واقع ہو رہی ہوں۔

2۔ ذہن پر زور دے کر گذرے ہوئے واقعات کو یاد کرنے کا عمل۔

زمرہ:ادراک
زمرہ:استدلال
زمرہ:خود
زمرہ:شعور
زمرہ:علمیات علم
زمرہ:فلسفہ سائنس
زمرہ:مآخذ معلومات
زمرہ:مشاہدہ
زمرہ:مفروضہ
زمرہ:نفسیات
زمرہ:افکار
زمرہ:عقل
زمرہ:تصورات علمیات
زمرہ:ذہنی عوامل
زمرہ:مابعد الطبیعیاتی تصورات
زمرہ:فلسفہ عقل
زمرہ:ماوراء الطبیعیات ذہن
زمرہ:علمیات
زمرہ:فلسفیانہ نظریات
زمرہ:تنقیدی افکار
زمرہ:فلسفیانہ تصورات
زمرہ:تاریخ فلسفہ
زمرہ:تاریخ افکار
زمرہ:فلسفہ
زمرہ:ما بعد الطبیعیات
زمرہ:نظریات
زمرہ:تصورات
زمرہ:وجودیات
زمرہ:تاریخ سائنس
زمرہ:ویکی ڈیٹا سے مختلف مختصر وضاحت
دریا

تصغیر| آذربایجان کا دریا ئے صامور - اپنے فطرتی انداز میں
کسی پہاڑ یا جھیل سے بہت سا پانی نکل کر قدرتی طور پر خشکی پر دور تک بہتا چلا جاتا ہے تو اسے دریا کہتے ہیں۔ دریا یا تو کسی دوسرے دریا سے جا ملتا ہے۔ یا کسی بحر یا بحیرے میں جاگرتا ہے۔ دریا بذات خود مستقل بھی ہوتے ہیں اور معاون بھی ایک دریا دوسرے دریا میں جاگرے تو معاون کہلاتا ہے۔ کچھ صورتوں میں ایک دریا اپنے بہاؤ کے دوران، راستے میں ہی زمین میں جذب اور بخارات بننے کی وجہ سے خشک ہو جاتا ہے اور اپنے دریائی رستے کے آخر تک نہیں پہنچ پاتا ۔. چھوٹے دریاؤں کو اپنے بہاوَ کے حساب سے بعض دفعہ پر کئی اور ناموں سے بھی پکارا جاتا ہے جیسا کہ چشمہ، ندی،نالہ اور کریک . ان ناموں کے استعمال کی کوئی باقاعدہ وجہءتسمیہ نہیں ہے اور علاقائی طور مختلف نام راِئج ہیں۔

## حوالہ جات

زمرہ:دریا
زمرہ:آبی چشمے
زمرہ:اجسام آب
زمرہ:سیلابی تغیرات
زمرہ:شکلی جغرافیہ
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:حیاتی خطے
دریائے لطافت

قواعد اردو۔ سید انشا اللہ خان انشا اور مرزا محمد حسن قتیل کی مشترکہ تصنیف۔ بزبان فارسی جو 1808ء میں لکھی گئی۔ یہ اردو کی سب سے پہلی قواعد اور دو حصوں پر مشتمل ہے۔ پہلے حصے میں اردو زبان کے مختلف نمونے اور قواعد بیان کیے گئے ہیں۔ دوسرے میں عروض، قافیہ، منطق، علم معانی، علم بیان وغیرہ کا ذکر ہے۔ انداز تحریر ظریفانہ ہے۔ مثلاً تقطیع میں مفاعیلن مفاعیلن کی بجائے پری خانم پری خانم اور مفعول مفاعیلن مفعول مفاعیلن کی جگہ بی جان پری خانم بی جان پری خانم درج ہے۔ چونکہ یہ اردو کی پہلی قواعد ہے اس لیے اس کا درجہ بلند ہے۔

حوالہ جات:

زمرہ:زبانیں
گبرون

**گبرون** افریقا کا تیز ترین تر‍قی کرتا ہوا رنگا رنگ شہر اور بوتسوانہ کا دارالحکومت ہے، جو گالی اور اودی کی پہاڑیوں کی درمیانی وادی میں دریائے نوٹوان کے کنارے آباد ہے۔ جنوری 2005ء کی مردم شماری کے مطابق شہر کی آبادی دو لاکھ آٹھ ہزار چار سو گیارہ ہے۔
## تاریخ
گبرون کا نام قریب واقع دیہات گیبرونز سے لیا گیا ہے اور یہ نام اس دیہات کو پرانی افریقی رویات کے مطابق ایک سابقہ سردار کے نام پر دیا گيا، جس کا نام گوسی گبرون (Kgosi Gaborone) تھا۔ اور اس کا تعلق باتلوکوا (موجودہ لوکوینگ) سے تھا۔

1969ء سے پہلے شہر گبرونز کے نام سے ہی جانا جاتا تھا، جسے بعد میں مافکنگ کی جگہ دار الحکومت بنایا گیا۔ 1965ء میں برطانیہ کے زیر انتطامیت سے نکلنے کے بعد اور مافکنگ کے بوتسوانہ سے باہر ہونے کی وجہ سے ایک نئے دار الحکومت کی ضرورت محسوس کی گئی۔ اس کے لیے کئی شہر زیر غور آئے لیکن گبرون کو علاقائی اہمیت کی وجہ سے چنا گیا، کیونکہ یہ واحد شہر تھا جہاں سبھی قبائل کی رسائی آسانی سے ممکن تھی اور یہ کسی ایک قبیلہ کے زیر اثر بھی نہیں تھا اور سب سے بڑھ کر یہ کہ شہر پانی کے منبہ کے قریب تھا۔

شہر کے مرکز کو تین سال میں تعمیر کیا گیا، جس میں قومی اسمبلی، حکومتی دفاتر، بجلی گھر، ہسپتال، سکول، ریڈیو سٹیشن، ٹیلیفون ایکسچینج، تھانہ، ڈاکخانہ اور تقریباً ایک ہزار رہائشی مکانات شامل تھے۔ تمام انتظامات 30 جون 1966ء تک مکمل کر لیے گئے تھے جس دن بوتسوانہ کو آزادی ملی جو افریقہ میں تاج برطانیہ سے چھٹکارہ پانے والا گیارھواں ملک تھا۔

## موجودہ شہر

کئی سالوں تک گبرون دنیا کے تیز ترین ترقی کرنے والے شہروں میں رہا اور اب بھی ہے۔ ہر سال ملک کے بجٹ میں سے خطیر حصہ گبرون کی سڑکوں اور دیگر سہولتوں کی تعمیر نو اور بہتری پر خرچ کیا جاتا ہے۔ مرکزی حصہ کی تمام عمارتیں جدید طرز تعمیر کی عکاسی کرتی ہیں، جن کی تعمیر میں شیشہ، سٹیل اور اینٹوں کو ملا کر استعمال کیا گیا ہے۔ اس کے علاوہ شہر کے مضافات کو بھی مرکز کی طرح جدید بنایا جا رہا ہے۔ نئے شہر میں پانی کی ترسیل کا اچھا نظام موجود ہے جو شروع میں ایک چھوٹے قصبہ کی ضروریات کو مد نظر رکھ کر بنایا گیا تھا، لیکن شہر کے پھیلاؤ کے ساتھ ساتھ ضروریات کو پورا کرنے کے لیے ایک بڑا ڈیم تعمیر کیا گیا ہے۔ قریب واقع مینگانیز اور اسبسٹاس کی کانوں کی وجہ سے صنعتی ترقی بھی ہوئی ہے۔

جنوبی افریقی تعمیراتی اتحاد یا ساؤتھ افریقن ڈویلوپمنٹ کمیونٹی (SADC) کے مرکزی دفاتر بھی گبرون میں واقع ہیں۔ تنظیم کی تشکیل رکن ممالک کے درمیان تعاون کے فروغ اور جنوبی افریقا پر انحصار کم کرنے کے لیے 1988ء میں کی گئی۔ اس کے علاوہ شہر میں جامعہ بوتسوانہ (یونیورسٹی آف بوتسوانہ) اور بوتسوانہ کا پہلا ائر پورٹ سرسیریتسے خامہ بین الاقواقی ائر پورٹ واقع ہیں۔

## خارجی ربط
* [//en.wikipedia.org/wiki/Gaborone انگریزی ربط کے لیے یہاں کلک کریں]
* نقشہ جات
* حکومت بوتسوانہ کی ویب گاہ


زمرہ:افریقی دار الحکومت
زمرہ:بوٹسوانا کے شہر
زمرہ:دار الحکومت
زمرہ:منصوبہ بند دار الحکومت
زمرہ:افریقا میں 1964ء کی تاسیسات
زمرہ:1964ء میں آباد ہونے والے مقامات
زمرہ:ویکی ڈیٹا سے مختلف مختصر وضاحت